Mängukord ise koosneb kolmest faasist: Westerose faas, planeerimise faas ja käikude faas. Ehk siis teiste sõnadega kaardipakkidest maailmasündmuste tõmbamine ja lahendamine, diplomaatia ja käskude jagamine ning käskude täideviimine. Nagu ülemiselt pildilt näha, siis on ümmargustel käsulitritel kaks poolt: vapiga  pool ja käsuga pool. Käsud antakse armeedele "tagurpidi", ehk siis vahet pole mida sa teiste mängijatega ka kokku ei leppinud, sinu tegelikke käske ei tea keegi peale sinu enne kui kõik oma käsud õigetpidi keeravad. Vapikujuliste litritega tähistatud võimu läheb vaja maade enda võimu alla kinnistamiseks ja loomulikult ka võimumängudeks − enda koha upitamiseks troonijärjekorras, vasallide hulgas ja õukonnas.